નવી દિલ્હી : આરબીઆઈના ગવર્નર અને નાણામંત્રી વચ્ચે ચાલી રહેલી ખેંચતાણ વચ્ચે પૂર્વ વડાપ્રધાન મનમોહનસિંહે મહત્વનું નિવેદન કર્યું છે. મનમોહનસિંહે પોતાની પુત્ર દમનસિંહના પુસ્તક સ્ટ્રિક્ટલી પર્સનલ : મનમોહન ગુરુશરણમાં કહ્યું છે કે, નાણામંત્રીનો દરજ્જા હંમેશા રિઝર્વ બેંકના ગવર્નર કરતા ઉંચો હોય છે. આરબીઆઈના ગવર્નર રહી ચુકેલા મનમોહનસિંહે અહીં સુધી કહ્યું છે કે, આરબીઆઈ ગવર્નર સરકારની સામે એજ વખતે મેદાનમાં આવી શકે છે જ્યારે તે નોકરી છોડવા માટે તૈયાર થઇ જાય છે. આ પુસ્તક પ્રથમ વખત ૨૦૧૪માં પ્રકાશિત કરવામાં આવ્યું હતું. આરબીઆઈમાં પોતાના દિવસોને યાદ કરતા સિંહે કહ્યું છે કે, આ હંમેશા ગીવ એન્ડ ટેકવાળો સંબંધ રહે છે. તેમને કોઇપણ નિર્ણય લેતા પહેલા સરકારને વિશ્વાસમાં લેવાની જરૂર હોય છે. રિઝર્વ બેંકના ગવર્નર નાણામંત્રીથી ઉપર હોઈ શકે નહીં.